PSG a pierdut la limită, 1-0 cu Borussia Dortmund, în Germania, în manșa tur a semifinalelor Ligii Campionilor, iar antrenorul grupării din Hexagon, Luis Enrique, a apreciat evoluția elevilor săi. Ibericul spune că în returul de marți, Mbappe și colegii săi nu au decât varianta calificării.
„Au fost 3.000 de suporteri parizieni în această seară şi vor fi peste 45.000 marţi pe Parc des Princes. Vom lupta pentru calificarea în această finală! Nu mai avem nimic de pierdut. Ambele echipe au jucat foarte bine, diferenţa este doar că ei au reuşit să înscrie o dată, dar acest rezultat arată egalitatea dintre cele două echipe. Dortmund este un adversar de nivel înalt, dar am avut ocazii să egalăm“, a spus tehnicianul spaniol.
„Sunt sigur că va fi prima dată când Borussia va juca returul în deplasare, iar pentru noi va fi prima oară când vom juca manşa secundă acasă. Sunt scenarii diferite“, a declarat Luis Enrique.